Document ID: 31986D0425

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1986 για τη συμπλήρωση, με την προσθήκη της Κύπρου, του πίνακα των τρίτων χωρών από τις οποίες τα κράτη μέλη επιτρέπουν εισαγωγές βοοειδών, χοίρων και νωπών κρεάτων (86/425/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 3, Εκτιμώντας: ότι, προκειμένου να αποφασιστεί, όσον αφορά τόσο τα βοειδή και τους χοίρους όσο και τα νωπά κρέατα, αν μια χώρα ή τμήμα της χώρας μπορεί να συμπεριληφθεί στον πίνακα, λαμβάνονται ιδίως υπόψη τα κριτήρια που ορίζονται στο άρθρο 3 παράγραφος 2 της οδηγίας 72/462/ΕΟΚ· ότι μπορεί να θεωρηθεί ότι η Κύπρος ικανοποιεί τα κριτήρια αυτά όσον αφορά τους χοίρους και τα νωπά κρέατα· ότι είναι αναγκαίο να προστεθεί η Κύπρος, όσον αφορά τους χοίρους και τα νωπά κρέατα, στον πίνακα που αναφέρεται στο άρθρο 3 παράγραφος 1 της οδηγίας 72/462/ΕΟΚ που έχει εγκριθεί από το Συμβούλιο και περιλαμβάνεται στο παράρτημα της απόφασης 79/542/ΕΟΚ του Συμβουλίου της 21ης Δεκεμβρίου 1976 περί καταρτίσεως ενός πίνακα τρίτων χωρών από τις οποίες τα κράτη μέλη επιτρέπουν την εισαγωγή ζώων που βοείου και χοιρείου είδους και νωπών κρεάτων (3)· ότι απομένει να ληφθούν άλλα μέτρα όσον αφορά τον υγειονομικό έλεγχο των ζώων· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Με την επιφύλαξη της οδηγίας 72/462/ΕΟΚ, και ιδίως των μέτρων που μπορεί να ληφθούν σύμφωνα με τη διαδικασία που προβλέπεται στο άρθρο 29 της εν λόγω οδηγίας, ο πίνακας των χωρών από τις οποίες τα κράτη μέλη επιτρέπουν τις εισαγωγές βοοειδών, χοίρων και νωπών κρεάτων, που περιλαμβάνεται στη απόφαση 79/542/ΕΟΚ, συμπληρώνεται με την προσθήκη της Κύπρου όσον αφορά τους χοίρους και τα νωπά κρέατα. Άρθρο 2 Το παράρτημα της απόφασης 79/542/ΕΟΚ αντικαθίσταται από το παράρτημα της παρούσας απόφασης. Άρθρο 3 Η παρούσα απόφαση εφαρμόζεται από την 1η Αυγούστου 1986. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 29 Ιουλίου 1986.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 5283
122
614
5962
912
c_b2c019c8
3156
2737

EuroVoc IDs (Expanded): 5283
122
614
5962
912
c_b2c019c8
3156
2737

Dataset Source: meu

Split: train